tartuNLP/wikipedia-smugri-20251201 huggingface dataset:
Bolognan prosessi

Bolognan prosessi on 29 eurooppalaisen opetusministerin vuonna 1999 allekirjoittaman "Bolognan julistuksen" käynnistämä prosessi, jonka aikana Eurooppalaisen korkeakoulualueen (EHEA) koulutusjärjestelmät yhtenäistetään niin, että opiskelija voi ylittää helpommin perinteiset valtiorajat. Tavoitteena on myös nostaa koulutusalueen kiinnostavuutta muualla maailmassa.
Tavoitteena oli saavuttaa yhtenäinen eurooppalainen korkeakoulutusalue vuoteen 2010 mennessä. Vuoteen 2005 mennessä Bolognan julistukseen oli sitoutunut 45 eurooppalaista maata.
Bolognan prosessia on arvioitu ja ohjattu joka toinen vuosi järjestettävillä kokouksilla, joiden päätteeksi on julkaistu linjoja täsmentävä kommunikea (Praha 2001, Berliini 2003, Bergen 2005, Lontoo 2007, Leuven 2009).
Laajamittaista Bolognan julistusta edelsi vuonna 1998 Ranskan, Saksan, Italian ja Yhdistyneen kuningaskunnan opetusministereiden allekirjoittama "Sorbonnen julistus".
Bolognan julistuksen päätavoitteet.
Prahan kommunikea 2001.
Päätettiin laajentaa Bolognan julistusta:
Berliinin kommunikea 2003.
Päätettiin nopeuttaa prosessia asettamalla vuoden 2005 takaraja seuraaville:
ja lisättiin ylimääräinen toimenpide "Tohtorinopinnot ja nuorten tutkijoiden uran edistäminen", sisältäen maininnan tohtorinopinnoista Bolognan prosessin tarkoittamina kolmannen syklin opintoina. 
Bergenin kommunikea 2005.
Ministerit sitoutuivat seuraavaan kaksivuotistapaamiseen mennessä vahvistamaan prosessin sosiaalista ulottuvuutta, poistamaan liikkuvuuden esteitä ja edistämään seuraavia asioita:
Lontoon kommunikea 2007.
Lähde
Bologna opiskelijan silmin.
Lähde
Koulutussyklit.
Yksi näkyvimmistä Bolognan prosessin saavutuksista on korkeakoulutuksen jakaminen kolmen syklin opintoihin.
Hellcat Records

Hellcat Records on emoyhtiöstään Epitaph Recordsista irronnut yhdysvaltalainen levy-yhtiö, joka on erikoistunut ska punkin julkaisemiseen. Yhtiön johtoportaassa toimii muun muassa Rancid-yhtyeestä tunnettu Tim Armstrong.
Hellcatin julkaisemia yhtyeitä ovat muun muassa Rancid, Dropkick Murphys, HorrorPops, Nekromantix, Tiger Army, The Distillers, Leftöver Crack ja Time Again. Yhtiö on julkaissut myös vuosittaista "Give ’Em the Boot" -kokoelmalevyjen sarjaa.
Eurooppalainen korkeakoulualue

Eurooppalainen korkeakoulualue (EHEA, "European Higher Education Area") on lähes koko Euroopan kattava, 47 valtion muodostama korkeakoulutusalue, joka syntyi maaliskuussa 2010. 
EHEA:n käynnistämistä edelsi vuonna 1999 aloitettu Bolognan prosessi. Sillä pyrittiin luomaan yhtenäinen, yhteensopiva ja keskinäisen vertailun mahdollistava Eurooppalainen korkeakoulualue, mikä edistäisi Euroopan asemaa korkeakoulutuksen kansainvälisessä kilpailussa. 
Tutkimuspuolen vastaava alue on Eurooppalainen tutkimusalue (ERA).
Fat Wreck Chords

Fat Wreck Chords on yhdysvaltalainen punk-musiikin julkaisemiseen erikoistunut levy-yhtiö. Levy-yhtiön on perustanut NOFX-yhtyeessäkin vaikuttava Fat Mike (laulu ja basso) vaimonsa Erinin kanssa vuonna 1990.
Levy-yhtiön erikoisuutena voidaan pitää Fat Miken julkaisupolitiikkaa sopia vain yhden levyn kattavia levytyssopimuksia artistien kanssa. Tämä luo artisteille vapauden valita muitakin julkaisijoita levyilleen.
Monet levy-yhtiön artistit osallistuivat Fat Miken junailemaan kampanjaan vuoden 2004 Yhdysvaltain presidentinvaaleissa. Kampanjan nimi oli "Punk Voter" ja ideana oli saada nuoria äänestämään istuvaa presidentti George W. Bushia vastaan.
Fat Wreck Chordsille levyttäneitä artisteja:
Yhtenäistaideteos

Yhtenäistaideteos tai kokonaistaideteos () on taideteos, kuten Richard Wagnerin musiikkinäytelmät, jossa yhdistyvät esimerkiksi musiikin, draaman, näytelmän ja tanssin elementit.
Richard Wagner esitteli käsitteen esseessään "Das Kunstwerk der Zukunft" (Tulevaisuuden taideteos) vuonna 1850. Wagnerille yhtenäistaideteos oli aito kansan luoma teos, joka astuu keskelle julkista areenaa ja poliittista elämää. Esimerkkinä tästä Wagner piti antiikin kreikkalaista tragediaa. Yhtenäistaideteoksessa yleisön ja esittäjän välillä ei ollut rajaa kuten ei taiteen ja elämänkään välillä ole. Yhtenäistaideteoksessa myös musiikki, tanssi ja runous saavuttivat jälleen "alkuperäisen yhteytensä".
Saska Helmikallio

Saska Helmikallio (ent. Hagert, s. 5. joulukuuta 1980 Helsinki) on suomalainen iskelmälaulaja.
Vuonna 2005 Helmikallio valittiin tangokuninkaaksi Seinäjoen Tangomarkkinoilla. Hän sai tuomaristolta kilpailun finaalissa 67 pistettä, kuusi pistettä enemmän kuin toiseksi sijoittunut Marko Lämsä. Ennen voittoaan Helmikallio oli edennyt Tangomarkkinoiden semifinaaliin kahdesti, vuosina 1999 ja 2003. Jälkimmäisenä vuonna hän pääsi semifinaalista jatkoon, mutta jäi kärkikolmikon ulkopuolelle. Ennen laulajanuraansa imatralainen Helmikallio työskenteli ajoneuvoasentajana. Hän on toiminut myös kitaristina muun muassa yhtyeissä The Regents ja Wire.
Helmikallion esikoisalbumi "Saska Helmikallio" julkaistiin huhtikuussa 2006. Albumin ensimmäisenä singlekappaleena julkaistiin ”Niin kuin tähdet” vuonna 2005, minkä jälkeen julkaistiin vielä singlet ”Mikä sais sut kanssain lähtemään”, ”Kaksi varjoa” ja ”Vain muistosi jää” (joista kaksi jälkimmäistä promosinglejä) vuonna 2006. Vuodesta 2007 hänen taustaorkesterinaan on toiminut Avec.
Kevättalvella 2009 Helmikallio esiintyi pääroolissa Teatteri Imatran musiikkinäytelmässä "Rakkauden rikkaus", joka kertoo nuorena kuolleen tangolaulaja Taisto Tammen vaiheista.
Vuonna 2012 Helmikallio esiintyi Dome Karukosken tv-elokuvassa "Valtatie 13". Elokuvassa soi myös hänen esittämänään kappale ”Helsinki”, joka on Helmikallion omaa tuotantoa.
Nykyään Saska esiintyy harvoin ja on palanut tehdastyöhön, mutta keikkoja on sovittu jopa ulkomaille. Saska on ollut mukana myös valtakunnallisessa Elvis-laulukilpailussa mukana vuonna 2019
Pappos Aleksandrialainen

Pappos Aleksandrialainen () oli myöhäisantiikin ajan matemaatikko ja tiedemies. Pappos laati n. 320 matemaattisen tutkielman "Synagoge", joka on antiikin viimeinen todella merkittävä matemaattinen teos. Teoksessaan Pappos osoittaa (mutta ei todista) kolmannen asteen yhtälöiden olevan ratkeamattomia viivottimen ja harpin avulla – ja siis antiikin klassisten ongelmien (kuution kahdentamisen, kulman jakamisen kolmeen osaan ja ympyrän neliöimisen) olevan mahdottomia ratkaista. Hän ennakoi omalla tavallaan varhain René Descartesin analyyttistä geometriaa.
Pappos kirjoitti myös matematiikan historiasta sekä maantieteellisen kuvauksen tunnetusta maailmasta.
Hugo von Hofmannsthal

Hugo von Hofmannsthal (1. helmikuuta 1874 Wien, Itävalta – 15. heinäkuuta 1929 Wien) oli itävaltalainen kirjailija, näytelmäkirjailija ja esseisti, joka tunnetaan erityisesti lukuisten Richard Straussin oopperoiden libretistinä. Nuorena von Hofmannsthal kuului Nuorwieniläiset-nimiseen avantgarde-kirjailijoiden ryhmään. 
Elämäkerta.
Hofmannsthal syntyi varakkaaseen wieninjuutalaiseen pankkiiriperheeseen. Ylioppilaaksi tultuaan hän opiskeli yliopistossa ensin jonkin aikaa lakitiedettä mutta vaihtoi oppiaineen sitten romaaniseen filologiaan, josta hän väitteli tohtoriksi 1899. Hofmannsthal solmi avioliiton 1901, ja perheeseen syntyi kolme lasta. Vanhin pojista teki itsemurhan 14. heinäkuuta 1929 ja von Hofmannsthal kuoli seuraavana päivänä sydänkohtaukseen hautajaisia valmistellessaan. Hänet haudattiin yhdessä poikansa kanssa.
Teoksia.
Hofmannsthal julkaisi näytelmiä, runodraamoja ja librettoja, runoja ja esseitä.
Aiheesta muualla.
Hugo von Hoffmannsthalin kirje. suom. Jaakko Vuori. Niin &amp; näin 2/2014
Forsström

Forsström on muun muassa seuraavien suomalaisten sukunimi:
Frenckell

Frenckell on suomalainen suku, joka on vaikuttanut pääasiassa kirjapainoalalla. Se tunnetaan varsinkin sittemmin konkurssiin menneestä Frenckellin kirjapainosta, joka oli suvun johdossa yhdeksän sukupolven ajan. Suvun päähaara aateloitiin vuonna 1868 nimellä von Frenckell.
Suvun on oletettu olleen lähtöisin Saksin Erfurtista, jonka lähellä Thöreyssä tiedetään 1600-luvulla asuneen samannimisiä talonpoikia. Suvun suomalainen kantaisä Johan Christopher Frenckell tuli 1744 Suomeen ja ryhtyi kirjapainoalalle. Hänestä tuli osaomistaja Jakob Merckellin omistamassa Turun akatemian kirjapainossa, jonka hänen poikansa Johan Christopher Frenckell osti myöhemmin kokonaan itselleen ja laajensi liiketoimintaa kirjakaupalla ja paperitehtaalla. Liikeyritys siirtyi aina isältä pojalle usean sukupolven ajan. Siihen kuului myös Frenckellin paperitehdas Tampereella. Johan Cristopher Frenckell (nuorempi) osti myös Kaarinasta Yli-Lemun kartanon, joka siirtyi hänen nuoremmalle pojalleen Pehr Evert Frenckellille ja edelleen tämän jälkeläisistä muodostuneelle turkulaiselle sukuhaaralle.
Valtiopäivämiehenäkin toiminut kauppaneuvos Frans Frenckell aateloitiin vuonna 1868 ansioistaan nimellä "von Frenckell". Suvun latinankieliseksi tunnuslauseeksi tuli "Ad rem" (suom. ”asiaan”).
Suvun jäseniä.
von Frenckell.
Erik von Frenckellin puoliso Ester-Margaret von Frenckell (o.s. Lindberg, 1890–1974) oli tunnettu teatterihistorioitsija.
Arvo ”Poika” Tuominen väitti muistelmateoksessaan "Kremlin kellot", että neuvostoliittolainen vankileirijohtaja Naftali Frenkel olisi myös kuulunut samaan Frenckell-sukuun. Tieto on ilmeisesti perätön.
Lähteet.
Siegfried Wagner

Siegfried Wagner (6. kesäkuuta 1869 – 4. elokuuta 1930) oli saksalainen oopperasäveltäjä ja kapellimestari. Hänen vanhempansa olivat Richard Wagner ja Cosima von Bülow ja isoisänsä Franz Liszt.
Wagner opiskeli sävellystä isänsä kuoleman jälkeen Engelbert Humperdinckin johdolla ja toimi vuodesta 1896 Bayreuthin oopperafestivaalien kapellimestarina. Festivaalien taiteellinen johtaja hän oli vuosina 1908–1930. Wagner sävelsi uransa aikana 19 oopperaa, jotka ovat kuitenkin myöhemmin jääneet unohduksiin.
Wagnerin puoliso Winifred johti Bayreuthin festivaaleja miehensä kuoleman jälkeen natsi-Saksan aikana ja oli läheisissä väleissä muun muassa Adolf Hitlerin kanssa.
Datatähti

Datatähti () on opetushallituksen ja MAOL:n järjestämä tietotekniikkakilpailu. Osallistujapulan vuoksi kilpailussa on nykyään vain yksi sarja, nimellisesti lukiosarja. Alkukilpailu pidetään syksyllä Internetin välityksellä, loppukilpailu järjestetään Helsingin yliopistossa samoihin aikoihin muiden neljän tieteen kisojen loppukilpailujen kanssa, yleensä helmikuun alussa.
Alkukilpailu.
Datatähden alkukilpailussa aikaa on kaksi viikkoa. Alkukilpailussa on tyypillisesti viisi osatehtävistä koostuvaa kilpailutehtävää, jotka julkaistaan Internetissä kilpailun alkaessa, yleensä loka-marraskuun vaihteessa. Loppukilpailuun valitaan noin 15–20 parasta kokonaispisteiden perusteella.
Ohjelmointitehtävät.
Tehtävät ovat yleensä luonteeltaan algoritmisia, eli tarkoituksena on ohjelmoida algoritmi tietyn ongelman ratkaisemiseen. Sallitut ohjelmointikielet ovat nykyään C++, Java, Python, Haskell ja Pascal. Kilpailutehtävien ratkaisemiseksi ei yleensä tarvita ohjelmointikielten hienouksia tai erilaisia optimointikikkoja, vaan hyvän algoritmin keksiminen ja sen oikea toteuttaminen riittävät.
Datatähden alkukilpailun ohjelmointitehtävät on yleensä suunniteltu niin, että osan tehtävistä annettavista pisteistä voi saada yksinkertaisillakin algoritmeilla. Syvempi perehtyneisyys algoritmeihin on kuitenkin hyödyllistä erityisesti Datatähden loppukilpailussa sekä IOI-kisoissa pärjäämisen kannalta.
Loppukilpailu.
Loppukilpailu järjestetään Helsingissä tavallisesti helmikuun alussa. Kilpailussa on yleensä kuusi 100 pisteen arvoista ohjelmointitehtävää. Alkukilpailumenestys ei vaikuta loppukilpailun pisteytykseen.
Palkinnot.
Datatähtikilpailussa jaetaan voittajalle 600€, toiselle 350€ ja kolmannelle 200€ suuruiset palkinnot. Lisäksi jotkin suomalaiset yliopistot tarjoavat kymmenen parhaan joukkoon sijoittuneille opiskelupaikan ilman pääsykoetta.
Jatkovalmennus.
Loppukilpailun jälkeen valitaan valmennusryhmä, jolle pidetään valmennusleiri, mikäli rahatilanne sen sallii. Valintakriteereitä ovat sijoittuminen Datatähden alku- ja loppukilpailussa, CSES-järjestelmässä olevien valmennustehtävien tekeminen ja aktiivisuus Internetissä oleviin ohjelmointikilpailuihin osallistumisessa. Leirin ja edellä mainittujen kriteereiden perusteella valitaan kuuden hengen joukkue kansainväliseen BOI-kilpailuun ja sieltä edelleen neljän hengen joukkue IOI-kilpailuun. Valmennusvastuu on tällä hetkellä Helsingin yliopistolla.
Auttoinen

Auttoinen on Padasjoen suurin sivukylä. Kylä sijaitsee Rautjärven, Ison Hankajärven, Jamoinjärven ja Kauttisjärven ympäröimänä.
Auttoisilla toimi aiemmin Aarnon Puu Oy. 
Arnon eli Jukasenkosken sahan varatuomari A. G. A. Palmfelt perusti 14. lokakuuta 1852 myönnetyllä privilegiolla, jota alettiin verottaa 21. maaliskuuta 1853. Tuolloin Jukasenkosken sahalla oli kaksi raamisahaa sekä oikeus 5 100 tukin sahaamiseen vuodessa. Myöhemmin Arnon saha siirtyi Johannes Askolinille. 1880 sahan vuotuinen tuotanto oli 80 standardia. 1898 sahan omistivat maanviljelijät J. Leikas ja J. Kotka.
Kuuluisin Auttoisilta kotoisin oleva henkilö on rallikuski Juuso Pykälistö. Auttoisilla on ollut oma kansakoulu, neljä kyläkauppaa, kirkko ja hautausmaa, joka on yhä käytössä. Kylässä vaikutti 1900-luvun alussa vahvasti Vapaakirkko.
Historia.
Kylä on peräisin keskiajalta ja se mainitaan asiakirjoissa ensimmäisen kerran vuonna 1464.
Kylän historiasta on kirjoitettu kuusi kirjaa: 
Kulttuuriympäristö ja maisema.
Museovirasto on määritellyt Auttoisten kylän valtakunnallisesti merkittäväksi rakennetuksi kulttuuriympäristöksi. Yhdessä läheisen Vesijaon kylän kanssa Auttoinen muodostaa myös valtakunnallisesti arvokkaan maisema-alueen.
Tapahtumia.
Taidenäyttely Ars Auttoinen järjestettiin ensimmäisen kerran kesällä 2009. Paikkana toimi Auttoisten entinen kansakoulu. Näyttelyssä oli esillä suomalaista nykytaidetta, taidekäsitöitä ja muotoilua.
Puutorin Vessa

Puutorin Vessa on Turun Puutorilla sijaitseva pyöreä rakennus. Vuonna 1933 silloisen linja-autoaseman yhteyteen valmistunut, Totti Soran vaakahuoneeksi suunnittelema rakennus toimi yleisenä käymälänä vuoteen 1986 saakka. Markku Heikkilä ja Kaija Väisänen kunnostivat rakennuksen ravintolaksi, joka avautui vuonna 1997 nimellä Puutorin Vessa. Heikkilä toimi itse ravintoloitsijana vuoteen 2007 saakka. Ravintola meni konkurssiin huhtikuussa 2014, ja tiloihin tuli Tim Gloganin pitämä brittipubi The WaterLoo. Kiinteistön omistaa Heikkilän, Väisäsen ja Jarkko Pihlajan perustama Turun toimitilamarkkinointi Oy. Kiinteistön omistaa nykyään L-S Kiinteistöt Oy. Rakennuksen edustalla Puutorilla järjestetään ympäri vuoden erilaisia tapahtumia. 
Ravintola Puutorin Vessan avajaisia vietettiin Kustaan päivänä 6. kesäkuuta 1997. Vuosipäivää oli tapana juhlistaa valitsemalla Vuoden Kustu. Markku Heikkilä toimi Puutorin Vessan ravintoloitsijana vuoteen 2007 saakka, minkä jälkeen liiketoiminta myytiin ravintoloitsija Lasse Laaksoselle.
Tammikuussa 2019 Tim Glogan lopetti The Waterloo pubin toiminnan ja nimi Puutorin Vessa otettiin jälleen ravintolan nimeksi. Pubin toiminnasta, Puutorin Vessa, vastaa 2019 alkaen Kenneth Forsström.
Clarence Abel

Clarence John ”Taffy” Abel (28. toukokuuta 1900 Sault Ste. Marie, Michigan – 1. elokuuta 1965 Sault Ste. Marie) oli yhdysvaltalainen jääkiekkoilija, joka oli pelipaikaltaan puolustaja.
Abel aloitti uransa vuonna 1918 Michigan Soo Nationals -joukkueessa. Seuraavana vuonna hän siirtyi Michigan Soo Wildcatsiin, jossa pelasi vuoteen 1922 saakka. Seuraavaksi hän siirtyi USAHA-liigassa pelanneeseen St. Paul Athletic Clubiin, jossa hän pelasi kaudet 1922–1925. Kauden 1925–1926 Abel pelasi CHL-liigassa Minneapolis Millers -joukkueessa. Kauden jälkeen hän sai NHL-sopimuksen New York Rangersiin. Hän pelasi Rangersissa kolme kautta ja voitti Stanley Cupin 1928. 1929 Abel siirtyi Chicago Black Hawksiin, jossa hän pelasi viisi kautta. Hän lopetti uransa kauden 1933–1934 jälkeen toiseen Stanley Cup -voittoon. Yhteensä Abel pelasi NHL:ssä 321 runkosarjaottelua, joissa syntyi 19 maalia ja 18 syöttöä eli yhteensä 37 tehopistettä. Jäähyminuutteja hän keräsi 359. Hän pelasi NHL:n pudotuspeleissä 8 ottelua ilman tehopisteitä ja keräten 8 jäähyminuuttia.
Abel edusti Yhdysvaltoja Chamonixin talviolympialaisissa 1924. Joukkue voitti turnauksessa olympiahopeaa.
Hitomi Yoshizawa

Hitomi Yoshizawa (, s. 12. huhtikuuta 1985 Iruma, Saitaman prefektuuri) on japanilainen entinen laulaja, näyttelijä ja malli. Hän nousi kuuluisuuteen yhtenä tyttöbändi Morning Musumen jäsenistä. Hän liittyi yhtyeeseen vuonna 2000. Jätettyään Morning Musumen Yoshizawa toimi Hangry &amp; Angry ja Dream Morning Musume -yhtyeissä.
Doom (pelisarja)

DOOM (kirjoitetaan myös Doom tai DooM) on id Softwaren kehittämä ensimmäisen persoonan ammuntapelisarja. Peli kuuluu ensimmäisiin ja suosituimpiin ensimmäisen persoonan ammuntapeleihin. 
Ensimmäisen pelin alku sijoittuu Marsin kuihin. Pelin alkutarinassa kerrotaan, että teleporttien kautta on saapunut erilaisia hirviöitä suoraan helvetistä. Pelaajan hahmo ("Doomguy", "Doom-heppu") on ainut eloonjäänyt. Siitä alkaa pelaajan lähes mahdottomalta tuntuva kamppailu, jonka suosion ansiosta Doomista on tehty jo useita pelejä.
Muu media.
Pelisarjan pohjalta on tehty elokuva "Doom" (2005) ja lautapeli "Doom".
Maantiejuna

Maantiejuna () on tehokkaisiin kuljetuksiin tarkoitettu ajoneuvoyhdistelmä, jota käytetään tietyillä alueilla Australiassa, Yhdysvalloissa ja Länsi-Kanadassa. Yhdistelmällä voi kuljettaa jopa 115 tonnin kuormia.
Maantiejuna koostuu tavallisesta vetoautosta ja kahdesta tai useammasta sen vetämästä perävaunusta. Puoliperävaunut yhdistetään vetopöydällä varustuilla apuvaunuilla eli dollyilla ja varsinaiset perävaunut vetokoukulla. Maantiejunat ovat suuria ja painavia, joten niitä voidaan käyttää turvallisesti vain Australian Outbackilla ja muilla alueilla, joissa liikenne on vähäistä ja maasto tasaista.
Ksar-el-Kebir

Ksar-el-Kebir () on kaupunki Pohjois-Marokossa. Vuonna 2014 kaupungin asukasluku oli 126 617.
Maantiede.
Ksar-el-Kebir sijaitsee Marokon pohjoisosassa noin 80 kilometriä Tangerin kaupungista etelään Wadi Lukkus-joen varrella. Joki on aikanaan virrannut keskustan läpi, mutta nykyisin kaupunki on uoman muutosten takia sen oikealla rannalla. Ympäröivä alue on tasankoa, joka rajoittuu idässävuoriin. Kaupunki on perinteisesti jaettu kahteen osaan, al-Shari'aan pohjoisessa ja Bab al-Wadiin etelässä.
Historia.
Nykyisen kaupungin paikalla on mahdollisesti sijainnut aikanaan roomalainen kaupunki "Oppidum novum"", joka kuitenkin katosi jo ennen islamin saapumista alueelle. Sittemmin Kutama-berberiheimo alkoi rakennuttaa alueelle linnoituksia. Nykyiselle kaupungin paikalle sellainen rakennettiin mahdollisesti vuonna 720 tai 721. Paikka tunnettiin pitkään nimellä Kasr Abd al-Karim tai Kasr Kutama sen rakennuttajan mukaan. Nykyinen nimi tarkoittaa suurta linnaa (). Historioitsijat mainitsevat sen sittemmin torikaupan keskuksena, joka ei kuitenkaan kasvanut Fèsin mittakaavoihin.
Kaupungin tärkeys kasvoi abbasidien valtakaudella ja Abu Yusuf Ya'qub al-Mansur rakennutti sille oman kaupunginmuurinsa. Leo Africanus mainitsee hänet ehkä tästä syystä virheellisesti kaupungin perustajana. Mansur perusti paikalle myös sairaalana nimeltä "Harat al-Mudjarin". Sittemmät Marinidit perustivat vielä madrasan. 
Jonkin aikaa myöhemmin kaupunkia alkoivat uhata portugalilaiset. Portugalilaisten vaikutusvalta oli lisääntynyty Marokon rannikolla ja vuonna 1503 Don Juan de Menecez teki epäonnistuneen valtausyrityksen kaupunkia vastaan. Portugalilaisten hallitessa rannikkoa muslimit käyttivät Ksar-el-Kebiriä tukikohtana heitä vastaan tehtyhin hyökkäyksiin. 4. elokuuta 1578 jonkin matkan päässä kaupungista käytiin portugalilaisten tappioon päättynyt Ksar el-Kebirin taistelu, jossa saivat surmansa Portugalin kuningas Sebastian I ja Marokon hallitsija Abd al-Malik. 
Kaupunki tuhoutui Marokon 1800-luvun sisällissodissa. Espanjalaiset jälleenrakennuttivat sen vuonna 1912 ja vuodesta 1956 se on ollut jälleen osa itsenäistä Marokkoa.
Väestö ja talous.
Ksar-el-Kebir on nykyisin oman alueensa kaupan keskus. Ympäröivä seutu on maatalousaluetta. Asukkaat ovat paitsi paikallisia heimoja, mutta myös muuttajia Rifin alueelta ja Algeriata. Kaupungissa on ollut myös juutalainen yhteisö. Vuonna 2014 kaupungin asukasluku oli 126 617.
Nanne Dahlman

Nanne Dahlman (myöh. Tenhovuori, Saarelainen, s. 7. syyskuuta 1970) on suomalainen tennispelaaja. Hänen korkein sijoituksensa WTA:n maailmanlistalla oli 59. 1. helmikuuta 1993. Suomalaispelaajista ainoastaan Emma Laine on ollut tätä korkeammalla WTA-listalla. Dahlman on kuusinkertainen naisten kaksinpelin suomenmestari. Hän voitti seitsemän ITF:n kaksinpeli- ja kuusi nelinpeliturnausta. 
Dahlman selviytyi ensimmäisen kerran Grand Slam -turnauksen pääsarjaan Ranskan avoimissa 1991. Vuosina 1992 ja 1993 hän selviytyi kaikkien Grand Slam -turnausten pääsarjoihin parhaimpina tuloksinaan pääsy kolmannelle kierrokselle Australian avoimissa vuonna 1992 ja Yhdysvaltain avoimissa 1993. Vielä vuonna 1996 hän selvisi kolmannelle kierrokselle Australian avoimissa ja toiselle Yhdysvaltain avoimissa. Dahlman lopetti ammattilaisuransa vuonna 1997. Hänen pikkuveljensä on jääkiekkoilija Toni Dahlman.
Harvest Moon (pelisarja)

Harvest Moon on alun perin Nintendolle julkaistu maatilan isännöimiseen keskittynyt pelisarja. Sen kehittäjänä toimi Victor Interactive Software, jonka myöhemmin vuonna 2002 osti Marvelous Interactive. Pelien päätarkoitus on ylläpitää maatilaa tietyn aikaa, viljellä kasveja vaihtelevina vuodenaikoina, ystävystyä läheisen kylän väen kanssa ja osallistua kilpailuihin. Joissain peleissä voi jopa mennä naimisiin. 
Ensimmäinen sarjan peli oli SNES:ille vuonna 1997 julkaistu "Harvest Moon". Pelin eri versioita on julkaistu muun muassa Game Boylle, Game Boy Advance:lle, Nintendo 64:lle, PlayStationille, PlayStation 2:lle, Nintendo Switch:lle Nintendo GameCubelle Playstation Portablelle, Nintendo DS:lle Wiille ja Nintendo 3DS:lle.
Pelaaminen.
Suurin osa Harvest Moon -peleistä noudattaa samaa kaavaa. Pelaajalle annetaan maatila hoidettavaksi tietyksi ajaksi (usein kolmeksi), jonka aikana pelaajan tehtävänä on saada maatila toimimaan tuottavasti sekä ystävystyä kyläläisten kanssa.
Suurin osa peliajasta kuluu kasvien, vihannesten sekä hedelmien viljelemiseen ja istutusten kastelemiseen sekä rikkaruohojen, kivien ja kantojen poistamiseen. Rahan saanti useimmissa peleissä tapahtuu myymällä itse tuotteita, kuten vesimeloneja, tai vaikkapa metsästä poimittuja marjoja. Tilan tuotteita myydään asettamalla ne ruokasäilöön, josta avustaja käy päivittäin hakemassa ne myyntiin.
Pelaajan on myös pidettävä huolta hahmonsa kunnosta, joka saattaa väsyä esimerkiksi kesken kannon poistamisen tai kastelutehtävien. Hahmo saattaa myös sairastua tehtyään töitä vesisateessa.
Ikari Warriors

Ikari Warriors on SNKn kehittämä ja julkaisema ammuntapeli, joka on julkaistu vuonna kolikkopelinä. Japanissa peli tunnetaan nimellä "Ikari", joka tarkoittaa vihaa. 
Pelistä on julkaistu käännöksiä useille eri alustoille.
Pelaaminen.
Kolikkopeliversiossa pelaaja pystyi ampumaan 360 astetta ympärilleen. Kääntämällä ohjainta valitaan ampumissuunta. Muuten pelihahmo liikkuu normaalisti siihen suuntaan mihin tikkua käännetään. Ampumisnapin lisäksi kranaatin heittämiselle on oma nappinsa. Pelialueella olevia panssarivaunuja voi ottaa käyttöönsä, jolloin ohjaus pysyy kuitenkin samanlaisena: panssarivaunu räjähtää, kun ruudulle ilmestyvä bensamittari näyttää tyhjää.
Vastaanotto.
Pelin Amiga-versio on saanut "Commodore User" -lehden arvostelussa arvosanaksi 8/10.
Pelin Commodore 64 -versio on saanut "Zzap!64" -lehden arvostelussa arvosanaksi 89%.
Mikrobitin Jukka Tapanimäki antoi pelin NES-versiolle 70 pistettä sadasta.
Asami Konno

Asami Konno (7. toukokuuta 1987, Sapporo, Hokkaido) liittyi Morning Musumeen elokuussa vuonna 2001 Ai Takahashin, Makoto Ogawan ja Risa Niigakin kanssa. Hän valmistui Morning Musumesta 23. heinäkuuta, 2006 ja meni opiskelemaan korkeakouluun. Hän on 156 cm pitkä. Kesäkuussa 2007 ilmoitettiin että Asami palaa Hello!Projectiin pelaamaan H!P:n sisäjalkapallojoukkueessa Gatas Brilhantes H.P. ja julkaisee Gataksen kanssa singlen.
Hello! Project -ryhmät.
Morning Musume (2001-2006)
Ongaku Gatas (2007-)
Tanpopo (2002)
Country Musume ni Konno to Fujimoto (2003-2004)
Morning Musume Sakura Gumi (2003-2004)
2002: Odoru 11
2003: 11WATER
2004: H!P Allstars
Pocky Girls (2002)
Gatas Brilhantes H!P (2003-2006,2007-)
Elokuvat.
2002: Tokkaekko
2003: Koinu Dan no Monogatari
TV-draamat.
2002: Angel Hearts
2002: Ore ga Aitsu de Aitsu ga Ore de
Kuvakirjat.
24.8.2004: ASAMI KONNO
9.8.2005: Natsufuku ~Natsu o Sugosu Shoujo~
30.3.2006: Alo-Hello! Konno Asami Photobook
10.7.2006: See You Again
12.9.2006: Sweet Days
13.8.2002: 5- Morning Musume 5th Generation Member Photobook (Ai Takahashin, Makoto Ogawan ja Risa Niigakin kanssa.)
Giambattista Vico

Giambattista Vico tai Giovanni Battista Vico (23. kesäkuuta 1668 Napoli – 23. tammikuuta 1744 Napoli) oli italialainen valistusfilosofi, historioitsija, juristi ja reettori. Hän syntyi Napolissa kirjakauppiaan ja kärryjentekijän tyttären poikana. Hänet tunnetaan parhaiten "verum factum" -periaatteestaan, jonka mukaan totuus todennetaan luomis- ja keksimistyöllä, eikä havainnoilla, niin kuin Descartes oli katsonut. 
Ajattelu.
Vicon pääteos on "Scienza Nuova" (1725). Jo ennen sen kirjoittamista Vico arvosteli kartesiolaista matemaattis-fysikaalista ajattelumallia. Sen ylikorostaminen johtaa Vicon mukaan ihmistieteiden laiminlyömiseen. Toiseksi kartesiolaisuus perustuu väärälle käsitykselle tiedon varmuudesta. Matemaattisten totuuksien varmuus perustuu Vicon mielestä siihen, että ihmiskunta on itse konstruoinut matematiikan. Ihminen ei kuitenkaan ole konstruoinut luontoa, joten fysiikan teoreettiset väitteet eivät ole samalla tavalla varmoja. Varma tieto saavutetaan fysiikassa vain kokeellisesti. Vico vei ajatuksen vielä pitemmälle: luonto jää ihmiselle pohjimmiltaan vieraaksi. Ihminen voi selittää sitä, mutta ei ymmärtää. 
Vico esitti kulttuurihistoriallisen selityksen ihmismielen ajatusrakennelmien muutoksesta. Vicon mukaan todellisuuskäsitysten luonne on historian kuluessa muuttunut monta kertaa. Varsinaisia vaiheita on kolme. Niihin kuuluvat (1) jumalien aika, jolloin ihmiset uskoivat elävänsä taivaallisten voimien alaisina. Elämää ohjasivat tuolloin määräykset ja ennustukset. Seuraavaksi tuli (2) sankareiden aika. Harvainvaltaisia yhteiskuntia ohjasivat avainhenkilöt, jotka käyttivät valtaansa tavalliseen kansaan. Kolmas vaihe (3) on ihmisten ja järjen aika. Vicon aikakauden valtiomuodot syntyivät lopulta tasa-arvon periaatteelle rakentuvassa yhteiskunnassa.
Näin Vico päätyi omaan käsitykseensä oikeudenmukaisuudesta. Ensin tuli mystisen teologian vaihe, toisena vaihe jossa taitavat puhujat ohjasivat valtiota. Kolmannessa vaiheessa eli vapaiden yhteiskuntien vaiheessa ihmiset noudattavat vain yleisiin totuuksiin perustuvia lakeja. Vicon mukaan myös kielellisellä ilmaisulla on historiansa. Varhaisimmassa kehitysvaiheessa käytettiin ainoastaan merkkejä, jotka suoraan liittyivät niitä edustaviin käsitteisiin. Toisessa vaiheessa sankarien kieli oli kirjavaa ja kuvainnollista ja vertauksia käyttävää. Kolmannessa vaiheessa ihmisillä on yhteinen kieli, jonka avulla yhteisöt kykenevät laatimaan päteviä lakeja koko yhteiskunnalle, tasa-arvoisesti koko kansalle. Tästä syystä uskontojen kieli oli aikaisemmin ollut vain papiston keino hallita ihmisiä arvoitusten avulla. Vicon ”uuden tieteen” tarkoituksena oli purkaa menneiden aikakausien kertomuksia ja tulkita ne vain myyttisiksi ja uskonnollisiksi ilmauksiksi tavallisen elämän tapahtumista.
Vicon ajattelun lähteitä ei täysin tiedetä. Samaan suuntaan oli argumentoinut Thomas Hobbes, kun hän totesi että “geometria on todistavaa, sillä ne viivat ja kuviot, joita todistuksemme koskevat, ovat tekemiämme ja piirtämiämme.” Sen sijaan luonnon selittämisessä pääsemme Hobbesin mukaan vain mahdollisten syiden löytämiseen.
Panda Security

Panda Security SL (yleisesti Panda Security, 2007 asti Panda Software) on tietoturvaratkaisuja tarjoava espanjalainen yritys. Virusten ja haittaohjelmien torjuntaan keskittyvän yrityksen perusti Mikel Urizarbarrena vuonna 1990, kansainväliseksi se laajeni vuonna 1996. Panda Security työllistää 1 500 henkilöä ja se on maailman neljänneksi suurin virustorjuntaohjelmistojen valmistaja 3,2 % markkinaosuudella. Yhtiöllä on paikallinen toimisto 54 eri maassa ja tuotteita julkaistaan 23 eri kielellä yli 200 maahan. Vuonna 2012 virustorjuntaohjelmien valmistajien listalla Pandan markkinaosuus oli 2 %.
Tuotteet.
Panda Securityn tuotevalikoimasta löytyvät virusturvaratkaisut kotikoneiden, sekä yritysten, yhteisöjen, julkishallinnon ja oppilaitosten työasemiin ja palvelimiin. Panda tarjoaa ilmaisen pilvipohjaisen virustorjuntaohjelman yksityiskäyttäjille. Muista tuotteista voi ladata demoversiot yhtiön kotisivuilta ennen ostoamista. Pandan sivuilla voi myös tarkastaa oman koneen "Active Scan" -online-virustarkistus- ja puhdistusohjelmalla.
Softpedia ja monet muut antivirusohjelmien testauksia suorittavat tahot ovat antaneet hyviä arvosanoja Pandan ilmaiselle "Cloud Antivirus"-ohjelmalle sen keveyden, yksinkertaisen käyttöliittymän, sekä hyvän virus-skannerin johdosta.
Francis Hutcheson

Francis Hutcheson (8. elokuuta 1694 – 8. elokuuta 1746) oli irlantilainen filosofi, joka oli yksi skotlantilaisen valistuksen perustajista ja David Humen opettaja. Hän kirjoitti sekä metafysiikasta, logiikasta, etiikasta, mielenfilosofiasta että estetiikasta.
Etiikassa Hutcheson tunnetaan erityisesti moraaliaistiteoriastaan. Hänen mukaansa ihmisellä oli normaalien viiden aistin lisäksi kyky aistia sisäisesti moraaliin, kunniaan, sympatiaan ja kauneuteen liittyviä asioita.
Hänen poikansa oli lauluntekijä Francis Hutcheson, joka julkaisi osan hänen jälkeenjääneistä teoksistaan.
Teoksia.
Tunnetuimmat esseet:
Muita teoksia:
Makoto Ogawa

Makoto Ogawa (, s. 29. lokakuuta 1987 Kashiwazaki, Niigata, Japani) on Morning Musumen 5. sukupolven jäsen. Hän liittyi Morning Musumeen vuonna 2001 samaan aikaan Ai Takahashin, Risa Niigakin ja Asami Konnon kanssa. Ennen Morning Musumeen liitymistä Ogawa kävi Apple Little Performers (ALP) -nimistä taidekoulua, jossa hän oli huippuoppilas. Hän on esiintynyt myös mallina useissa lehdissä ja mainoksissa. Ogawa erosi yhtyeestä 27.8.2006 lähteäkseen ulkomaille opiskelemaan englantia. 
Hello! Project -ryhmät.
Morning Musume (2001−2006)
Petitmoni (2002−2003)
Morning Musume otomegumi (2003−2004)
2002: Happy 7
2003: SALT5
2004: H!P Allstars
2002: Pocky Girls
2003-2004: Gatas Brilhantes H!P
2006: Metro Rabbits H!P
Elokuvat.
2002: Tokkaekko
2003: Koinu Dan no monogatari
TV-sarjat.
2002: Angel Hearts
2004: Aijō ippon!
Kuvakirjat.
22.2.2005: Ogawa Makoto shashinshū
28.8.2006: Natsu no uta
16.8.2002: 5 Morning Musume 5-ki menbā shashinshū (Ai Takahashin, Asami Konnon ja Risa Niigakin kanssa)
Claude Adrien Helvétius

Claude Adrien Helvétius (26. helmikuuta 1715 Pariisi – 26. joulukuuta 1771 Pariisi) oli ranskalainen filosofi ja intellektuelli. Filosofialtaan hän edusti utilitarismia, ja uskonnolliselta ajattelultaan ateismia, minkä vuoksi hänen teoksiaan kiellettiin ja poltettiin. Hän kirjoitti myös runoutta.
Helvétius kuvasi katsantokantaansa teoksessa "De l'esprit": oman edun tavoittelu on kaiken ihmistoiminnan pohjana, eikä absoluuttista hyvää tai pahaa ole olemassa.
Valtioverojen vuokraajana vuosina 1738–1751 Helvetius kartutti perittyä omaisuuttaan, eli sitten ensyklopedistien piirissä. Hän julkaisi vuonna 1758 teoksen "De l’esprit", joka herätti ankaraa paheksumista ja voimisti viranomaisten vainoa ensyklopedistista kirjallisuudensuuntaa vastaan. Sen jälkeen Helvetius eli jonkin aikaa ulkomailla, muun muassa Preussissa Fredrik II:n hovissa. Helvetius on sensualisti ja johtaa siitä jyrkän egoismin. Ihminen kaikki mielikuvat johtuvat aistimuksista, kaikki hänen pyrintönsä aistimuksien tuottamista hyvän- ja pahantuntemuksista, siis itsekkyydestä. Hyvät teot, ihmisystävällisyys ja jalous johtuvat siitä, että ihminen huomaa niilläkin voittavansa itselleen nautintoa. Lainsäätäjän tulee siksi niin järjestää yhteiskuntaa, että ihmiset näkevät itselleen edulliseksi edistää yleishyvää. Helvetius kiinnittää huomionsa alempien kansanluokkien kurjaan tilaan ja vaatii perusteellisia uudistuksia sen parantamiseksi. Helvetiuksen kuoleman jälkeen ilmestyi hänen teoksensa "De l’homme, de ses facultés intellectuelles et de son éducation", jossa hän muun muassa sovittelee periaatteitansa kasvatusoppiin. Helvetiuksen kootut teokset "Œuvres" ilmestyivät vuonna 1796 ja vuonna 1818.
Hänen puolisonsa oli Anne-Catherine Helvétius, o.s. de Ligniville (1722–1800), joka piti ainoaa kirjallista salonkia, joka säilyi Ranskan vallankumouksen vuosiin asti. Hänen salonkinsa Auteuilissa, tuolloin maaseudulla Pariisin ulkopuolella kannusti myös yhteiskunnan köyhempiä jäseniä osallistumaan sekä eri sukupolvien ajattelijoita. Salongista tuli loistava poliittisen keskustelun sulatusuuni, jossa kävi säännöllisesti muun muassa tunnettu poliittinen teoreetikko, markiisi Nicolas de Condorcet.
Tommi Hannus

Tommi Hannus (s. 27. kesäkuuta 1980 Vantaa) on entinen suomalainen jääkiekkohyökkääjä
Hannus varattiin NHL:ään vuoden 1998 varaustilaisuuden seitsemännellä kierroksella numerolla 190.
Ensimmäiset miesten pelinsä Hannus pelasi kaudella 1998–1999 TuTo:n Mestisjoukkueessa pelaten samalla kaudella myös A-junioreissa sekä TuTo:n että TPS:n joukkueissa. 
Liigadebyyttinsä Hannus teki kaudella 1999–2000 Porin Ässissä pelattuaan alkukauden TPS:n A-junioreissa sekä Mestiksessä TuTon joukkueessa. Kaudeksi 2000–2001 Hannus siirtyi takaisin TuTo:n Mestisjoukkueeseen, seuraava kausi 2001–2002 oli ensimmäinen kokonainen SM-Liigassa TPS:n riveissä. Kausi 2002–2003 alkoi Jokereissa josta Hannus siirtyi kesken kauden Kiekko-Vantaaseen.
Läpimurto SM-Liigassa tapahtui Pelicans-paidassa kaudella 2003–2004 jolloin hän teki 55 ottelussa 15 maalia ja 19 tehopistettä. Hannus pelasi Pelicansissa kevääseen 2005 asti jonka jälkeen hän siirtyi Rauman Lukkoon. Kesken 2 kautta sisältäneen sopimuksen Hannus kuitenkin vaihdettiin Tero Koposen kanssa Lukosta JYPiin kauden 2006–2007 aikana koska hän ei saanut Raumalla tarpeeksi peliaikaa. Kauden 2007-2008 Hannus pelasi kokonaan JYP:ssä ja kaudeksi 2008–2009 Hannus siirtyi TPS:ään.
Hannus oli sivussa pitkään kaudella 2009–2010 akillesjänteen katkeamisen vuoksi. Hän ei pelannut kauden aikana otteluakaan TPS:ssä. Toivuttuaan vammastaan Hannus pelasi 12 ottelua TuTossa, kunnes hänen TPS-sopimuksensa purettiin Hannuksen aloitteesta. Loppukaudeksi hän siirtyi Itävallan pääsarjassa pelaavaan slovenialaiseen Olimpija Ljubljanaan. Seuraavaksi syksyksi 2010 Hannus palasi TuToon, mutta siirtyi kesken kauden Saksan kakkossarjan Starbulls Rosenheimiin. Hän voitti seurassa Saksan cupin DEB-Pokalin. Kesällä 2011 Hannus teki sopimuksen DEL-liigan Hannover Scorpionsin kanssa.
Hannoverissa Hannus teki 10 maalia ja 19 pistettä. Kauden jälkeen hän kuitenkin palasi takaisin kakkossarjaan, kun hän allekirjoitti sopimuksen EV Ravensburgin kanssa. Hannus pelasi Ravensburgissa 46 ottelua hyvin tehoin 13+20=33. Hyvästä henkilökohtaisesta kaudesta huolimatta kauden jälkeen 32-vuotias Hannus ilmoitti päättävänsä kiekkoilu-uransa.
Goodbye Lenin

Goodbye Lenin ("Good Bye, Lenin!") on Wolfgang Beckerin ohjaama saksalainen tragikoominen elokuva, joka sai ensi-iltansa vuonna 2003. Elokuva on nähty usein osana ostalgia-huumaa.
Elokuvan pääosissa ovat Daniel Brühl, Katrin Saß, Tšulpan Hamatova, Maria Simon ja Florian Lukas. Elokuva oli menestys ympäri maailmaa ja on saanut useita palkintoja.
Juoni.
Elokuvan tapahtumapaikkana on Itä-Berliini vuosina 1989 ja 1990. Alexander Kernerin (Daniel Brühl) äiti Christiane Kerner (Katrin Saß) on vankka sosialismin kannattaja. Äiti saa sydänkohtauksen nähdessään poikansa hallituksen vastaisissa mielenosoituksissa ja vaipuu koomaan.
Kun äiti monen kuukauden päästä herää koomasta, on kaikki muuttunut. Berliinin muuri on murtunut ja Saksat ovat yhdistymässä. Koska lääkärin mielestä Alexin äidin sydän on yhä heikko eikä välttämättä kestä suuria järkytyksiä, päättää Alex uskotella äidilleen kaiken olevan ennallaan.
Elokuvan loppupuolella äiti joutuu uudestaan sairaalaan, ja hoitaja kertoo hänelle totuuden. Äiti ei kuitenkaan tohdi kertoa pojalleen tietävänsä. Pian äiti kuolee, eikä Alex saanut tietää että hänen äitinsä tiesi totuuden.
Arvioita.
"Turun Sanomien" Tapani Maskulan mielestä tässä on kerrankin elokuva, jonka kertomuksessa on enemmän painoarvoa kuin visuaalisesti köyhässä toteutuksessa. Se on hänestä nokkela satiiri, joka valaisee yhdistyneen Saksan lähihistoriassaan kokemia kriisejä ja traumoja sekä yksityisten ihmisten arkielämässä että vertauksellisella tasolla.
Loose (Nelly Furtadon albumi)

Loose on Nelly Furtadon kolmas studioalbumi, joka julkaistiin 7. kesäkuuta 2006. Levyn musiikki on Nellyn mukaan punk-hoppia, mutta levy on myös hyvin R&amp;B-tyylistä. Albumin tuotannosta vastasi suurimmalta osin Timbaland ja hänen suojattinsa Danja.
Levyn ensimmäinen hittijulkaisu oli ”Maneater”. Toisena hittijulkaisuna pomppasi esiin ”Promiscuous”, jossa esiintyy myös Timbaland. Muissa kappaleissa vierailevat Attitude ja Juanes.
Albumin kappale ”Do It” herätti kohua ja keskustelua, koska sitä on epäilty plagiaatiksi; syytösten mukaan sen taustabiitissä on käytetty suomalaisen muusikon Janne Sunin ”Acid Jazzed Evening” -kappaleen luvatonta samplaamista.
Ensyklopedistit

Ensyklopedisteilla viitataan yleensä joukkoon ranskalaisia 1700-luvun valistusajan ajattelijoita ja kirjailijoita, jotka tuottivat yhdessä ensyklopediaa "Encyclopédie, ou dictionnaire raisonné des sciences, des arts et des métiers". Ensyklopedistit kannattivat tieteellistä rationalismia ja deismiä. Heidän johtohenkilöitään olivat Denis Diderot ja Jean le Rond d’Alembert.
Yleisemmin termi ensyklopedisti voi viitata henkilöön, joka toimittaa ensyklopediaa tai avustaa sen kirjoittamisessa.
Ensyklopedisteja.
Nimimerkeittäin.
"Encyclopédiessa" artikkelien kirjoittajat on merkitty kirjaimilla artikkelin lopussa.
Kō Shibasaki

Kō Shibasaki (, syntymänimeltään Yukie Yamamura, , s. 5. elokuuta 1981 Tokio, Japani) on japanilainen näyttelijä ja laulaja.
Ostalgia

Ostalgia () on termi, joka kuvaa ihmisten nostalgisia tunteita elämää entistä Saksan demokraattista tasavaltaa (DDR) kohtaan. Sana on muodostettu yhdistämällä sanat "Ost" (itä) ja "Nostalgie" (nostalgia).
Berliinin muurin murruttua vuonna 1989 ja Saksan jälleenyhdistyessä seuraavana vuonna suurin osa itäsaksalaisista otti riemuiten vastaan uudenlaisen vapauden ja länsimaisen kulutuskulttuurin. Itäsaksalaiset tuotteet eivät pärjänneet kilpailussa ja suurin osa niistä katosi markkinoilta. Mutta monien itäsaksalaisten pettyessä ”wesseihin” ja elämään yhdistyneessä Saksassa nousivat nostalgiset tunteet DDR:ää kohtaan pintaan. 
Ostalgiasta onkin tullut kannattavaa liiketoimintaa. On tehty muun muassa monia DDR:stä kertovia elokuvia, kuten Wolfgang Beckerin ohjaama draamakomedia "Good bye, Lenin!" (2003). Lisäksi vanhaa DDR:läistä musiikkia on julkaistu runsaasti cd-uusintapainoksina. Ostalgia on myös näkynyt itäsaksalaisten autojen, Trabantin ja Wartburgin suosion ja arvostuksen nousuna.
Sanaa ostalgia käytetään nykyisin kuvaamaan myös muiden itäblokkilaisten, erityisesti puolalaisten, nostalgisia tuntemuksia kommunistiseen aikaan.
Enith Brigitha

Enith Brigitha (s. 15. huhtikuuta 1955 Curaçao, Alankomaiden Antillit) on alankomaalainen uimari, joka osallistui ensimmäisenä mustana naisuimarina olympialaisiin, ja oli myös ensimmäinen olympiamitalille yltänyt musta naisuimari. 
Vuonna 1970 Brigitha asui ja harjoitteli Alankomaiden Antilleilla ja ui sadan metrin vapaauinnissa ajan 1.05,0. Vuonna 1971 hänen oli muutettava Alankomaihin puutteellisten harjoitusolojen vuoksi, koska Alankomaiden Antilleilla ei ollut uimahalleja.
Brigithan läpimurtovuosi oli 1972. Tuolloin hän selvitti tiensä kesäolympialaisiin 1972, joissa hän sijoittui vapaa- ja sekauintiviesteissä viidenneksi, 100 ja 200 metrin selkäuinnissa kuudenneksi sekä 100 metrin vapaauinnissa kahdeksanneksi. Hänen 200 metrin selkäuintiaikansa 2.23,70 oli Euroopan-ennätys. Vuonna 1973 hän ui 100 metrin selkäuinnissa Euroopan-ennätykset 1.06,20 ja 1.06,12 sekä saavutti pitkän radan MM-kisoissa 200 metrin selkäuinnissa hopeaa ja 100 metrin vapaauinnissa pronssia sekä sijoittui 100 metrin selkäuinnissa viidenneksi.
Vuonna 1974 Brigitha paransi yhä tuloksiaan tehden pitkällä radalla ajat 57,68 sadan metrin vapaauinnissa, 2.03,73 200 metrin vapaauinnissa, 1.05,94 sadan metrin selkäuinnissa ja Euroopan-ennätys 2.20,27 200 metrin selkäuinnissa, ja vuoden alkupuolella hän ehti hetken pitää hallussaan 200 metrin vapaauinnin Euroopan-ennätystäkin ajallaan 2.05,14. EM-kilpailuissa 1974 hän saavutti hopeaa 200 metrin vapaauinnissa ja 4 × 100 metrin vapaauintiviestissä sekä pronssia 100 metrin vapaauinnissa, 100 metrin selkäuinnissa ja 200 metrin selkäuinnissa. Vuonna 1975 Brigitha ui vapaauinnissa ajat 57,53 ja 2.03,34. Pitkän radan MM-kisoissa 1975 hän saavutti pronssia 100 ja 200 metrin vapaauinnissa.
Vuosi 1976 oli Brigithan huippuvuosi. Alkuvuonna hän ui kaksi "maailman parasta aikaa" (tuolloin vielä epävirallisia maailmanennätyksiä) 200 metrin vapaauinnissa lyhyellä radalla, 2.00,98 ja 1.58,83. Montrealin olympialaisissa hän saavutti kaksi pronssimitalia, 100 metrin vapaauinnissa (aika 56,65) ja 200 metrin vapaauinnissa (aika 2.01,40). Lisäksi hän sijoittui viesteissä neljänneksi ja viidenneksi sekä 100 metrin selkäuinnissa yhdeksänneksi. Vuonna 1977 Brigitha ui kaksi uutta ME-aikaa lyhyellä radalla: 55,30 sadan metrin vapaauinnissa ja 1.57,86 200 metrin vapaauinnissa. Pitkän radan EM-kilpailuissa 1977 hän saavutti hopeaa 100 metrin vapaauinnissa ja 4 × 100 metrin vapaauintiviestissä. Pitkän radan MM-kilpailuissa 1978 hän sijoittui viidenneksi 100 ja 200 metrin vapaauinnissa sekä kahdeksanneksi 400 metrin vapaauinnissa ja 100 metrin perhosuinnissa.
Brigitha joutui lopettamaan uransa 1978 jouduttuaan ylitsepääsemättömiin erimielisyyksiin Alankomaiden uimaliiton kanssa.
Carla Geurts

Carla Louise Maria Geurts (s. 20. huhtikuuta 1971 Geldrop, Pohjois-Brabant) on alankomaalainen uimari, joka saavutti urallaan vapaauinnissa kolme hopeamitalia pitkän radan uinnin EM-kisoissa ja yhden avovesiuinnin EM-kisoissa. Lyhyellä radalla hän saavutti kolme MM-mitalia ja kaksi Euroopan-mestaruutta (800 metrin vapaauinnissa 1996 ja 400 metrin vapaauinnissa 1998). Hän lopetti uransa 2001, Fukuokan pitkän radan MM-kisojen jälkeen. Nykyisin hän elää uintivalmentajamiehensä Andrew Colen kanssa Kanadassa.
Toxicity

Toxicity on System of a Downin vuonna 2001 julkaistu toinen albumi. Albumin tuotti Rick Rubin, ja se julkaistiin levy-yhtiöstä American Recordings. Levy sijoittui ensimmäisellä viikolla sijalla #1 Yhdysvalloissa ja Kanadassa.
Toxicity sai myös hyvät arvostelut kriitikoilta, ja pääsi myös moniin "best of" listoihin (kuten ollen SPIN Magazinen listan mukaan vuoden äänite), ja se sai myös Grammy ehdokkuuden singlelle Chop Suey!. Albumia on myyty yli 12 miljoonaa kappaletta maailmanlaajuisesti ja se on myynyt moninkertaista platinaa Yhdysvalloissa.
Kappaleet.
' * ' kappale "Johnny" sisältyy vain Japanin versioon albumista (kaikissa muissa versioissa on 14 raitaa, ja kappaleen "Bounce" jälkeen tulee "Forest"). Joissakin versioissa (Ranskan erikoispainokssessa, "Johnny" kuuluu bonuslevyn kappalelistaan.
' ** ' Piilotettu kappale "Arto" on Yhdistyneen kuningaskunnan 2-levyisessä versiossa bonuslevyllä, eikä tule "Aerialsin" jälkeen.
Erikoispainos Toxicitysta sisältää DVD:n, jossa on seuraava materiaali:
'*' - nauhoitettu 10/09/2001 Allstate Arenalla, Rosemontissa.
Ranskalainen versio Toxicitysta sisältää toisen levyn, jossa on seuraava materiaali:
Kuulohavaintoja

Kuulohavaintoja on Kotiteollisuuden vuonna 1997 julkaistu EP-levy. Kuulohavaintoja oli ensimmäinen Kotiteollisuus-nimellä julkaistu äänite. Yhtyeen alkuperäinen kitaristi Aki Virtanen erosi yhtyeestä hieman ennen EP:n julkaisua. "Käärmeiden historiaa" -kappaleesta tehtiin myöhemmin uusi versio vuoden 2001 "Yksinpuhelu"-EP:lle.
Kappaleet.
Sävellys ja sovitus Kotiteollisuus, sanoitukset Jouni Hynynen.
Secretariat

Secretariat (30. maaliskuuta 1970 Yhdysvallat – 4. lokakuuta 1989 Yhdysvallat) oli rodultaan englannintäysiverinen laukkahevonen, joka on yksi laukkaurheilun suurimmista tähdistä. Secretariat oli väriltään rautias ori. Sen isä oli Bold Ruler ja emä Somethingroyal. Uransa aikana Secretariat voitti muun muassa arvostetun Triple Crownin (eli voitti samana vuonna 1973 kaikki kolme kilpailua Kentucky Derby, Preakness Stakes ja Belmont Stakes) ja keräsi palkintorahoja yhteensä 1 316 808 dollria. Se teki urallaan lukuisia rataennätyksiä ja useita maailmanennätysaikoja, joista osa on yhä voimassa. Se tunnettiin lempinimellä Big Red ("Iso Punainen"); samalla nimellä oli aikoinaan tunnettu väriltään samoin rautias Man O'War.
Secretariatin kasvatti Meadow Stable, jossa oli muitakin hyviä englannintäysiverisiä. Secretariat lopetettiin kaviokuumeen vuoksi vuonna 1989. 
Secretariatin kuoleman jälkeen sen ruumiinavauksessa kävi ilmi, että sen sydän painoi noin 21 paunaa (9,5 kiloa) ja oli näin ollen yli kaksi kertaa suurempi kuin englannintäysiverisen sydän normaalisti (noin 4 kg) ja selvästi suurempi kuin mikään hevosen sydän jonka eläinlääkärit aiemmin olivat nähneet. Sydän oli muuten täysin normaali, terve ja hyväkuntoinen. Oletettavasti Secretariatin huikea menestys laukkaradoilla oli ainakin osittain poikkeuksellisen sydämen ansiota.
Oikeudet Secretariatin jälkeläisiin myytiin 6,08 miljoonalla dollarilla, joka oli omana aikanaan ennätyskorkea hinta. Myös Secretariatin jälkeläiset ovat menestyneet poikkeuksellisen hyvin kilparadoilla. Esimerkiksi vuonna 2023 lähes puolet Kentucky Derbyyn osallistuneista hevosista oli Secretariatin sukulinjasta.
Hevosesta kertoo vuonna 2010 julkaistu draamaelokuva "Secretariat".
Aavelaiva (vuoden 2002 elokuva)

Aavelaiva on vuonna 2002 valmistunut amerikkalainen kauhuelokuva.
Juoni.
Elokuva kertoo erikoisryhmästä, joka työkseen valtaa kansainvälisillä vesillä ajelehtivia hylättyjä aluksia ja nostaa uponneita laivoja merenpohjasta. Hylynpelastajien ollessa juhlimassa baarissa viimeistä työtään, paikalle saapuu kanadalainen lentäjä, joka kertoo nähneensä keskellä merta valtamerialuksen, johon ei saanut yhteyttä lentokoneestaan. Ryhmä päättää lähteä tutkimaan tapausta. Löydettyään laivan ilmenee, että hylätty alus on vuonna 1962 kadonnut valtamerialus "Antonia Graza". Ryhmä ryhtyy toimiin pitääkseen aluksen pinnalla hinausta varten, mutta pian he joutuvat kasvokkain sanoinkuvaamattoman kauhun kanssa.
Clarke Wilm

Clarke Wilm (s. 24. lokakuuta 1976 Central Butte, Kanada) on entinen kanadalainen jääkiekkohyökkääjä, joka teki kesällä 2008 sopimuksen DEL-liigassa pelaavan Hamburg Freezersin kanssa.
Ura.
Wilm pelasi WHL-juniorisarjan Saskatoon Bladesin riveissä, kun Calgary Flames varasi hänet NHL:ään . Kauden 1995–1996 Wilm pelasi vielä WHL:ssa, mutta seuraavaksi kaudeksi hän siirtyi Calgaryn farmijoukkueeseen Saint John Flames AHL-liigaan. Farmisarjassa Wilm kiekkoili kaksi kautta, kunnes kaudeksi 1998–1999 sai paikan Calgaryssä. Wilmin tulokaskausi oli hyvä ja hän teki kymmenen maalia.
Calgaryssä Wilm pelasi neljä kautta. Kesällä 2002 hän teki sopimuksen Nashville Predatorsiin, jota edusti vain kauden 2002–2003. Toronto Maple Leafsiin Wilm siirtyi kaudeksi 2003–2004. Ensimmäisellä kaudella Torontossa hän joutui palaamaan farmiin ja pelasi pääosan kaudesta AHL:n St. John's Maple Leafsissa. Wilm pelasi St. John'sissa. Kaudella 2005–2006 hän sai vakiopaikan Toronton kokoonpanosta, mutta ei onnistunut hyökkäyspäässä.
Wilm liittyi SM-liigaan Jokereihin kauden 2006–2007 alkupuolella lokakuussa. Suurena vaikuttajana tähän oli aiemmin hyväksi todettu pelaaja–valmentaja-suhde Doug Sheddenin kanssa. Shedden valmensi AHL-joukkue St. John's Maple Leafsia Wilmin pelatessa joukkueessa työsulkukaudella. Jokereissa Wilm otti loukkaantuneen Jyrki Louhen paikan hyökkäysketjussa Petri Pakaslahden sekä Tomek Valtosen rinnalla. Puolustavana hyökkääjänä tunnetun Wilmin aloitus jokeripaidassa oli näyttävä. Jo kolmannessa ottelussa syntyi hattutemppu. Kyseessä oli kotiottelu JYP:iä vastaan. Wilm pelasi tehollisesti yllättävän hyvän kauden tehtyään 27 pistettä 40 ottelussa ja sai jatkosopimuksen Jokereihin kaudeksi 2007–2008.
Kausi oli pisteiden valossa Wilmille hyvä ja hän tekikin 33 tehopistettä 55 ottelussa. Seuraavaksi kaudeksi Wilm siirtyi Saksan DEL-liigan Hamburg Freezersiin.
Pelityyli.
Wilm tunnetaan kovana työntekijänä ja ennen kaikkea joukkuepelaajana, joka on valmis tekemään uhrauksia joukkueensa eteen. Tästä osoituksena kiekon eteen heittäytymiset sekä kiekon torjumisyritykset maalivahdin ajauduttua ulos maaliltaan. Wilm tunnetaan ansiokkaana alivoimapelaajana. Hän pystyy pelaamaan sekä keskellä että laidassa.